3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

  บริษัท สามารถ ไอ-โมบาย จำกัด (มหาชน) เดิมชื่อบริษัท สามารถ อีซี่เปย์ จำกัด
  ก่อตั้งโดยบริษัท สามารถ คอร์ปอเรชั่น จำกัด (มหาชน) (”SAMART”) เมื่อปี 2538
  ด้วยทุนจดทะเบียน 50 ล้านบาท
  มีวัตถุประสงค์หลักในขณะนั้นเพื่อประกอบธุรกิจเกี่ยวกับอุปกรณ์สื่อสารโทรคมนาคม
  ประวัติความเป็นมาที่สำคัญของบริษัทสรุปได้ดังต่อไปนี้

  ปี 2540 - ได้รับการแต่งตั้งจากบริษัท ดิจิตอล โฟน จำกัด
  ให้เป็นผู้จัดจำหน่ายโทรศัพท์เคลื่อนที่แต่เพียง ผู้เดียวสำหรับโทรศัพท์เคลื่อนที่ระบบ Hello 1800

  - ได้รับการแต่งตั้งให้เป็นผู้แทนจำหน่ายโทรศัพท์เคลื่อนที่ Nokia และ Siemens ในระบบ
  Hello 1800

  ปี 2541 - ได้รับการแต่งตั้งจาก Sagem Communication
  ให้เป็นผู้แทนจำหน่ายโทรศัพท์เคลื่อนที่ Sagem แต่เพียงผู้เดียวในประเทศไทย

  - ได้รับการแต่งตั้งให้เป็นผู้แทนในการให้บริการซ่อมและเปลี่ยนอุปกรณ์ที่ชำรุดของโทรศัพท์
  เคลื่อนที่ Nokia Sony Ericsson และ Siemens อย่างเป็นทางการ

  ปี 2544 - ได้รับการแต่งตั้งให้เป็นผู้แทนจำหน่ายโทรศัพท์เคลื่อนที่ Samsung
  และเป็นผู้แทนจำหน่าย เพียงผู้เดียวในประเทศไทยของ Panasonic

  ปี 2545 - เพิ่มทุนจดทะเบียนจาก 50 ล้านบาทเป็น 150 ล้านบาท ในเดือนสิงหาคม 2545
  เพื่อสนับสนุน และตอบสนองต่อการขยายตัวทางธุรกิจ

  - ได้รับการแต่งตั้งจาก บมจ. ทศท และ บมจ. กสท ในนามของกิจการร่วมค้า ไทย-โมบาย
  ให้เป็นผู้บริหารช่องทางการจำหน่ายและการจัดการโทรศัพท์เคลื่อนที่ระบบ 1900 MHz
  ผู้บริหารการให้บริการลูกค้าสัมพันธ์ และจัดทำระบบจัดเก็บเงินของโทรศัพท์เคลื่อนที่ระบบ 1900
  MHz

ปี 2546 - เปลี่ยนชื่อบริษัทเป็นบริษัท สามารถ ไอ-โมบาย จำกัด

  - เมื่อวันที่ 31 กรกฎาคม 2546 บริษัทได้เพิ่มทุนจดทะเบียนจาก 150 ล้านบาท เป็น 320
  ล้านบาท

  - ในเดือนสิงหาคม 2546
  บริษัทได้มีการปรับโครงสร้างธุรกิจและโครงสร้างการถือหุ้นเพื่อให้สอดคล้องกับการดำเนินธุรกิจ
  Mobile Multimedia แบบครบวงจร

  - เมื่อวันที่ 18 กันยายน 2546 บริษัทได้เปลี่ยนแปลงมูลค่าหุ้นสามัญจากมูลค่าหุ้นละ 10 บาท
  เป็นมูลค่าหุ้นละ 1 บาท และเพิ่มทุนจดทะเบียนอีก 110 ล้านบาทเป็น 430 ล้านบาท เพื่อนำ
  หุ้นสามัญที่เพิ่มขึ้นจำนวน 110 ล้านหุ้น มูลค่าหุ้นละ 1 บาท รวมเป็นเงิน 110 ล้านบาท
  เสนอขายหุ้นกับประชาชนทั่วไป

  - แปรสภาพเป็นบริษัท มหาชน จำกัด เมื่อวันที่ 30 กันยายน 2546
  และหุ้นสามัญของบริษัทได้เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย
  เมื่อวันที่ 9 ธันวาคม 2546

  ปี 2547 - ขยายธุรกิจสู่ตลาดต่างประเทศโดยการจัดตั้งบริษัท ไอ-โมบาย อินเตอร์เนชั่นแนล
  จำกัด เพื่อลงทุนในกิจการจำหน่ายโทรศัพท์เคลื่อนที่ พร้อมให้บริการข้อมูล
  สาระและความบันเทิงผ่านโทรศัพท์เคลื่อนที่และให้บริการสื่อ Interactive Multimedia
  ในต่างประเทศ โดยขั้นแรกจัดตั้งบริษัทในประเทศมาเลเซีย และกัมพูชา ในไตรมาสที่ 3 และ 4
  ของปี 2547

  - ร่วมมือกับพันธมิตร ได้แก่ บริษัท สยามสปอร์ต ซินดิเคท จำกัด (มหาชน)
  ในการให้บริการข้อมูลข่าวสารด้านกีฬาผ่านสื่อ Interactive Multimedia
  เต็มรูปแบบทั้งในประเทศและต่างประเทศ โดยจัดตั้งบริษัท ไอ-สปอร์ต จำกัด

  ปี 2548 - ขยายบริการส่วน BUG 1113 ให้มีความหลากหลาย เพื่อให้บริการเสริมต่างๆ
  ได้มากขึ้น และพัฒนาระบบและ Application ที่มีความซับซ้อนและมีลักษณะเฉพาะตัวมากขึ้น
  เพื่อให้เกิดความคล่องตัว และประสิทธิภาพในการพัฒนาและดูแล Application
  รวมถึงการให้บริการ BUG 1113

  ปี 2549 - เพิ่มสัดส่วนการลงทุนในบริษัท สามารถ มัลติมีเดีย จำกัด (เดิมชื่อบริษัท สามารถ
  อินโฟ มีเดีย จำกัด) โดยซื้อหุ้นสามัญจากผู้ถือหุ้นเดิม
  ทำให้สัดส่วนการถือหุ้นในบริษัทดังกล่าวเพิ่มขึ้นจากเดิมร้อยละ 96.5 เป็นร้อยละ 99.99

  - ในเดือนกุมภาพันธ์ 2549 TM International Sdn Bhd. (“TMI”)
  บริษัทย่อยที่ถือหุ้นเต็มจำนวนโดย Telekom Malaysia Berhad (“TM”)
  ได้ซื้อหุ้นสามัญของบริษัท สามารถ ไอ-โมบาย จำกัด (มหาชน) คิดเป็นสัดส่วนร้อยละ 24.42
  จากบริษัท สามารถ คอร์ปอเรชั่น จำกัด (มหาชน)
  ทำให้บริษัทสามารถขยายฐานการจำหน่ายผลิตภัณฑ์ของบริษัทสู่ตลาดต่างประเทศที่ TM
  มีโครงข่ายการให้บริการ

  - ขยายธุรกิจสู่ตลาดต่างประเทศโดยจัดตั้งบริษัทใหม่ในประเทศอินโดนีเซียและฮ่องกง เพื่อ
  รองรับการขยายตัวทางธุรกิจ

  ปี 2550 - จัดตั้งบริษัท เบรนซอร์ซ จำกัด เพื่อทำการวิจัยและพัฒนาระบบต่างๆ
  สำหรับโทรศัพท์เคลื่อนที่ ภายใต้เงื่อนไขการสนับสนุนจากคณะกรรมการส่งเสริมการลงทุน
  ซึ่งได้รับการยกเว้นอากรขาเข้าและภาษีเงินได้นิติบุคคลเป็นเวลา 8 ปี โดยมีทุนจดทะเบียน 1
  ล้านบาท และบริษัทถือหุ้นเต็มจำนวน

  - บริษัท ไอ-โมบาย อินเตอร์เนชั่นแนล จำกัด ได้จัดตั้งบริษัทใหม่ชื่อบริษัท ไอ-โมบาย
  อินเตอร์เทรด จำกัด เพื่อดำเนินธุรกิจเกี่ยวกับการส่งออกผลิตภัณฑ์ของบริษัทโดยมีทุนจดทะเบียน
  5 ล้านบาท และบริษัทถือหุ้นเต็มจำนวน

  ปี 2551 - เมื่อวันที่ 6 พฤษภาคม 2551 บริษัทได้เปลี่ยนแปลงมูลค่าหุ้นสามัญจากมูลค่าหุ้นละ 1
  บาท เป็นมูลค่าหุ้นละ 0.10 บาท
  เพื่อให้เกิดสภาพคล่องในการซื้อขายมากยิ่งขึ้นเนื่องจากราคาหุ้นของบริษัทอยู่ในระดับสูงเมื่อเทียบกับหุ้นอื่นที่อยู่ในกลุ่มธุรกิจเดียวกัน
  และเพิ่มทุนจดทะเบียนอีก 14 ล้านบาท จากทุนจดทะเบียนเดิม 430 ล้านบาท เป็น 444
  ล้านบาท เพื่อรองรับการออกใบสำคัญแสดงสิทธิที่จะซื้อหุ้นสามัญของบริษัท
  เสนอขายแก่กรรมการบริษัท และพนักงานของบริษัทและบริษัทย่อย

  - เมื่อวันที่ 13 พฤศจิกายน 2551
  ที่ประชุมคณะกรรมการของบริษัทมีมติอนุมัติให้บริษัทย่อยจัดตั้งบริษัทในประเทศสหรัฐอาหรับเอมิเรตส์
  และสำนักงานตัวแทนในประเทศอินเดีย

  - ในเดือนธันวาคม 2551
  สายธุรกิจมัลติมีเดียได้ขยายธุรกิจสู่ตลาดโหราศาสตร์แบบครบวงจรโดยสร้างแบรนด์ HoroWorld
  เพื่อจำหน่ายผลิตภัณฑ์เกี่ยวกับโหราศาสตร์และการพยากรณ์
  รวมทั้งให้บริการด้านการเรียนการสอนในศาสตร์ดังกล่าว ให้บริการดูดวงสดแบบตัวต่อตัวที่ร้าน
  HoroWorld ศูนย์การค้าเอสพลานาด และผ่านเว็บแคมที่เว็บไซต์ www.HoroWorld.com

  ปี 2552 - เมื่อวันที่ 11 พฤศจิกายน 2552
  บริษัทได้รับใบอนุญาตประกอบกิจการโทรคมนาคมแบบที่หนึ่ง บริการขายต่อ
  และบริการขายส่งบริการโทรศัพท์เคลื่อนที่เสมือนแบบ Non Facilities Based MVNO –
  Medium MVNO จากคณะกรรมการกิจการโทรคมนาคมแห่งชาติ (กทช.)
  ซึ่งใบอนุญาตดังกล่าวมีอายุในการให้บริการ 5 ปี นับจากวันที่ได้รับใบอนุญาต

  - เมื่อวันที่ 27 พฤศจิกายน 2552
  บริษัทได้ทำบันทึกความเข้าใจโครงการทดลองการให้บริการเครือข่ายโทรศัพท์เคลื่อนที่ 3G
  กับบริษัท ทีโอที จำกัด (มหาชน)
  เพื่อให้บรรลุวัตถุประสงค์ในการให้บริการขายส่งและขายต่อบริการโทรคมนาคมเครือข่ายโทรศัพท์เคลื่อนที่
  3G ในระบบ Wideband Code-Division Multiple Access (WCDMA)
  โดยเบื้องต้นมีระยะเวลาถึงวันที่ 30 พฤศจิกายน 2553
  และอาจพิจารณาขยายระยะเวลาตามความเหมาะสมต่อไป
  ทั้งนี้บริษัทผูกพันที่จะต้องปฏิบัติตามข้อกำหนดต่างๆ และต้องชำระค่าใช้จ่ายในโครงการทดลอง
  ตามที่ระบุไว้ในบันทึกความเข้าใจฯ

  - ในเดือนธันวาคม 2552 บริษัทได้เปิดให้บริการขายต่อบริการโทรศัพท์เคลื่อนที่ (MVNO)
  โดยบริษัทได้ซื้อบริการสำเร็จรูป (เลขหมายและ Airtime) จากบริษัท ทีโอที จำกัด (มหาชน)
  เพื่อนำมาให้บริการต่อภายใต้แบรนด์ของบริษัทเอง
  ซึ่งบริษัทจัดจำหน่ายผ่านช่องทางร้านค้าปลีกของบริษัท ตัวแทนจำหน่าย
  และจัดตั้งหน่วยงานขายตรง โดยเน้นการดำเนินกิจกรรมทางการตลาดทั้งกิจกรรม Above the
  line และ Below the line
  เพื่อนำเสนอบริการให้เข้าถึงกลุ่มผู้ใช้บริการเป้าหมายให้มากที่สุด
  ในขณะที่ผู้ให้บริการโครงข่ายมีหน้าที่ในการจัดหา SIM Card ให้กับบริษัท
  บริหารจัดการเครือข่าย และสนับสนุนทางธุรกิจ

  ปี 2553 - บันทึกความเข้าใจโครงการทดลองการให้บริการเครือข่ายโทรศัพท์เคลื่อนที่ 3G
  กับบริษัท ทีโอที จำกัด (มหาชน) ได้รับการอนุมัติให้ขยายระยะเวลาจนถึงวันที่ 31 สิงหาคม
  2554 ซึ่งภายหลังจากอายุของบันทึกความเข้าใจฯ ฉบับดังกล่าวหมดลงบริษัท ทีโอที จำกัด
  (มหาชน)
  จะดำเนินการเจรจาเกี่ยวกับรายละเอียดและเงื่อนไขของการให้บริการรวมถึงอายุของสัญญาการให้บริการหลักต่อไป
  ทั้งนี้ เพื่อร่วมกับบริษัท และ MVNO รายอื่นๆ ในการดำเนินการให้บริการ

  - ในเดือนพฤษภาคม 2553
  ที่ประชุมคณะกรรมการได้มีมติให้โอนธุรกิจการให้บริการโทรศัพท์เคลื่อนที่ในระบบ 3G ของบริษัท
  ทีโอที จำกัด (มหาชน) โดยใช้ชื่อ i-mobile 3GX ให้แก่บริษัท ไอ-โมบาย พลัส จำกัด
  ซึ่งเป็นบริษัทย่อยเพื่อให้มีการบริหารจัดการที่แยกออกจาก ธุรกิจอื่น
  บริษัทย่อยได้รับใบอนุญาตประกอบกิจการโทรคมนาคมแบบที่หนึ่งเมื่อวันที่ 25 สิงหาคม 2553

-   ในเดือนพฤศจิกายน 2553 บริษัทได้ทำสัญญากับบริษัท Research in motion
    จัดจำหน่ายและให้บริการโทรศัพท์เคลื่อนที่ BlackBerry
    ซึ่งเป็นส่วนสำคัญในการเพิ่มจำนวนผู้ใช้บริการ และค่าบริการเฉลี่ยรายเดือน (ARPU)
    ของสายธุรกิจขายต่อบริการโทรศัพท์เคลื่อนที่ (MVNO)

  ปี 2554 - เมื่อวันที่ 1 กุมภาพันธ์ 2554
  บริษัทได้ทำสัญญาโอนสิทธิและหน้าที่ตามบันทึกความเข้าใจโครงการทดลองการให้บริการเครือข่ายโทรศัพท์เคลื่อนที่
  3G ระหว่างบริษัท ทีโอที จำกัด (มหาชน) และบริษัทฉบับลงวันที่ 27 พฤศจิกายน 2552
  และข้อตกลงแนบท้ายบันทึกความเข้าใจโครงการทดลองการให้บริการเครือข่ายโทรศัพท์เคลื่อนที่
  3G ฉบับลงวันที่ 1 ธันวาคม 2553 ให้กับบริษัท ไอ-โมบาย พลัส จำกัด
  โดยให้มีผลบังคับตั้งแต่วันที่ 16 กุมภาพันธ์ 2554 บริษัท ไอ-โมบาย พลัส
  จำกัดยินยอมรับโอนสิทธิหน้าที่ภาระหนี้สิน และความรับผิดชอบใดๆ ที่บริษัทมีอยู่กับบริษัท ทีโอที
  จำกัด (มหาชน) ตามบันทึกความเข้าใจฯ
  ตลอดจนยินยอมผูกพันตามข้อกำหนดของบันทึกความเข้าใจฯ แทนบริษัททุกประการ ทั้งนี้บริษัท
  ทีโอที จำกัด (มหาชน) ตกลงยินยอมให้บริษัท โอนสิทธิและหน้าที่ทั้งปวงตามบันทึกความเข้าใจฯ
  ให้แก่บริษัทย่อย

  - เมื่อวันที่ 22 กุมภาพันธ์ 2554 ที่ประชุมวิสามัญผู้ถือหุ้นของบริษัท ไอ-โมบาย
  อินเตอร์เนชั่นแนล จำกัด และบริษัท ไอ-โมบาย อินเตอร์เทรด จำกัด
  ซึ่งเป็นบริษัทย่อยมีมติอนุมัติให้บริษัท สามารถ ไอ-โมบาย (ตะวันออกกลาง) จำกัด
  ซึ่งเป็นบริษัทย่อยอีกแห่งหนึ่งจดทะเบียนเลิกกิจการ บริษัทย่อยดังกล่าวจดทะเบียนเลิกกิจการกับ
  Jebel Ali Free Zone ของประเทศสหรัฐอาหรับเอมิเรตส์เมื่อวันที่ 10 มีนาคม 2554

  - เมื่อวันที่ 16 ธันวาคม 2554
  ที่ประชุมคณะกรรมการของบริษัทได้มีมติอนุมัติให้ยกเลิกการจัดตั้งสำนักงานตัวแทนในประเทศอินเดียข้างต้นเนื่องจากมีการเปลี่ยนแปลงปัจจัยสำคัญที่มีผลต่อ
  การลงทุน

3.2 ลักษณะการประกอบธุรกิจของบริษัทและบริษัทย่อย

3.2.1 โครงสร้างการลงทุนในบริษัทย่อยของ บริษัท สามารถ ไอ-โมบาย จำกัด (มหาชน)

ณ วันที่ 31 ธันวาคม 2554

  * สัดส่วนการถือหุ้นที่เหลือถือโดยผู้ร่วมทุนที่มีความชำนาญในธุรกิจที่บริษัทนั้นๆ ดำเนินงานอยู่
  ซึ่งไม่เป็นบุคคลที่มีความขัดแย้ง

3.2.2 ภาพรวมการประกอบธุรกิจของบริษัทและบริษัทย่อย แบ่งออกเป็น 3 สายธุรกิจ ดังนี้

1. สายธุรกิจโทรศัพท์เคลื่อนที่ (Mobile Business)

1.1 จำหน่ายโทรศัพท์เคลื่อนที่
รวมทั้งการให้บริการข้อมูลและสาระความบันเทิงผ่านโทรศัพท์เคลื่อนที่
ในลักษณะของบริการเสริมพิเศษภายใต้บริการ i-Link จำหน่ายอุปกรณ์เสริม และ SIM Card
ในลักษณะของการค้าปลีกผ่านร้าน i-mobile by SAMART
รวมทั้งการขยายช่องทางการจัดจำหน่ายผ่านระบบ แฟรนไชส์ของร้าน i-mobile by SAMART
ช่องทางการจัดจำหน่ายใน Hypermarket และ Specialty Store
รวมถึงการจำหน่ายโทรศัพท์เคลื่อนที่ ในลักษณะการค้าส่ง (Wholesale)

1.2 ให้บริการขายต่อบริการโทรศัพท์เคลื่อนที่ในระบบ 3G ของ บมจ.ทีโอที
ให้แก่ผู้ใช้บริการทั่วไปภายใต้แบรนด์ i-mobile 3GX
โดยบริษัทจะเป็นผู้ให้บริการเช่นเดียวกับผู้ให้บริการโทรศัพท์เคลื่อนที่
ภายใต้โครงข่ายโทรศัพท์เคลื่อนที่ระบบ 3G ซึ่งลงทุนโดย บมจ.ทีโอที
ในช่วงแรกเปิดให้บริการในเขตกรุงเทพเป็นหลัก
และจะขยายการให้บริการตามการขยายโครงข่ายของ บมจ.ทีโอที ต่อไป

2. สายธุรกิจมัลติมีเดีย (Multimedia Business)

2.1 ให้บริการข้อมูลในรูปแบบการให้บริการเสียง (Voice) ได้แก่ บริการ BUG1900 BUG1113
BUG1110 และการให้บริการในรูปแบบข้อความ เสียงและภาพ (Non-Voice) หรือ Multimedia
ได้แก่ บริการ BUG2Mobile นำเสนอบริการผ่านรูปแบบการสื่อสารที่หลากหลาย
ภายใต้การสื่อสารผ่านอุปกรณ์สื่อสารหลายช่องทาง (Multi-Devices) และการให้บริการข้อมูล
ข่าวสาร และสาระความบันเทิงผ่านโทรศัพท์เคลื่อนที่ เช่น การรายงานผลกีฬาทั่วไป
ทั้งรูปแบบเสียง ข้อความและภาพ การดาวน์โหลดริงโทน ข้อมูลการวิเคราะห์หุ้น
การพยากรณ์ดวงชะตา และข้อมูลเกี่ยวกับความบันเทิงด้านต่างๆ เป็นต้น

2.2 เป็นผู้พัฒนาและผลิตข้อมูล ข่าวสาร และสาระความบันเทิง (Content Provider)
ผ่านสื่อประเภทต่างๆ

2.3 ผลิต รับจ้างผลิต รายการผ่านทางโทรทัศน์ วิทยุ สื่อสิ่งพิมพ์ และบิลบอร์ด

2.4
ประกอบธุรกิจสื่อและให้บริการรายการสาระบันเทิงที่ผู้ชมหรือผู้ฟังสามารถเข้ามามีส่วนร่วมกับรายการได้
(Interactive Media)

2.5 ประกอบธุรกิจเว็บไซต์ เพื่อให้บริการข้อมูลด้านกิน ดื่ม เที่ยว (EDTGuide.com)
ศูนย์รวมนักพยากรณ์และการดูดวง (Horoworld.com) การให้บริการข้อมูล ข่าวสาร
และความบันเทิงในรูปแบบอินโฟร์เทนเม้นท์ (Showded.com) และธุรกิจ E-Commerce
แบบเต็มรูปแบบ ซึ่งในปัจจุบันเปิดให้ใช้งานเฉพาะส่วนที่เป็นคูปองส่วนลดราคาพิเศษ 50-90%
(Soi19)

3. สายธุรกิจต่างประเทศ (International Business)

  ประกอบกิจการจำหน่ายโทรศัพท์เคลื่อนที่ ในประเทศมาเลเซีย อินโดนีเซีย อินเดีย บังคลาเทศ
  ลาว และกัมพูชา รวมทั้งการให้บริการในการทำ 3^(rd) Party Logistic และ
  Fulfillment Service โดยใช้ความสามารถของระบบ Retail และ Inventory
  Management ที่ทางบริษัทพัฒนาขึ้นเองในประเทศมาเลเซีย

ตารางการประกอบธุรกิจของบริษัทและบริษัทย่อย มีดังนี้

+---------------+------------------------+-----------------------------+
| สายธุรกิจ       | บริษัท                   | ลักษณะธุรกิจ                   |
+===============+========================+=============================+
| 1.            | บริษัท สามารถ ไอ-โมบาย   |   จำหน่ายอุปกรณ์สื่อสาร          |
| สายธุรก        | จำกัด (มหาชน)           |   และอุปกรณ์เทคโนโลย          |
| ิจโทรศัพท์เคลื่อนที่ |                        | ีสารสนเทศในลักษณะค้าส่งและค้าปลีก |
|               | บริษัท สามารถ โมบาย      |   รว                        |
|               | เซอร์วิสเซส จำกัด         | มทั้งศูนย์บริการสำหรับอุปกรณ์ดังกล่าว |
|               |                        |                             |
|               | บริษัท เบรนซอร์ซ จำกัด     | จัดหา                        |
|               |                        | และจำหน่ายอุปกรณ์สื่อสารและอุปกรณ |
|               | บริษัท ไอ-โมบาย พลัส จำกัด | ์เทคโนโลยีสารสนเทศในลักษณะค้าส่ง |
|               |                        | (Wholesale)                 |
|               |                        |                             |
|               |                        | ทำการวิจัยและพัฒ               |
|               |                        | นาระบบต่างๆสำหรับโทรศัพท์เคลื่อนที่ |
|               |                        |                             |
|               |                        | ให้บริการด้านธุรกิจโทรคมนาคม     |
|               |                        | รวมทั้ง                       |
|               |                        | เป็นตัวแทนจำหน่ายในการให้บริการโ |
|               |                        | ทรคมนาคมทุกชนิดทุกประเภทซึ่งรวมถ |
|               |                        | ึงการให้บริการโทรศัพท์เคลื่อนที่ระบบ |
|               |                        | 3G (MVNO)                   |
+---------------+------------------------+-----------------------------+
|   2.          | บริษัท สามารถ มัลติมีเดีย    | 1)  ให้บริการข้อมูล ข่าวสาร      |
|   ส           | จำกัด                   |     และสาระบันเทิงผ่าน         |
| ายธุรกิจมัลติมีเดีย |                        | เทคโนโลยีมีสายและไร้สายที่ครบถ้วน |
|               | บริษัท สามารถ            |     สมบูรณ์แบบ                |
|               | อินเตอร์แอคทีฟ มีเดีย จำกัด  |     ทั้งในรูปแบบของเสียง        |
|               |                        |     (Voice) ผ่านระบบ         |
|               | บริษัท เทค อะ ลุค จำกัด    |     Audiotext และ Call      |
|               |                        |     Center และในรูปแบบข้อความ |
|               | บริษัท ไอ-สปอร์ต จำกัด     |     หรือภาพ (Non Voice)      |
|               |                        |                             |
|               |                        | 2) เป็นผู้ผลิต และพัฒนาข้อมูล      |
|               |                        | ข่าวสาร และสาระความ บันเทิง    |
|               |                        |                             |
|               |                        | ให้บริการดูดวงสดแบบตัวต่อตัวที่ร้าน  |
|               |                        | HoroWorld และผ่านทางเว็บไซต์   |
|               |                        | จำหน่า                       |
|               |                        | ยผลิตภัณฑ์และให้บริการด้านการเรียน |
|               |                        | การสอน                      |
|               |                        | เกี่ยวกับโหราศาสตร์และการพยากรณ์ |
|               |                        |                             |
|               |                        | ให้บริการสื่อโฆษณาและจัดทำส      |
|               |                        | ื่อกลางแจ้งในลักษณะจออิเล็กทรอนิกส์ |
|               |                        | (LED Billboard)             |
|               |                        |                             |
|               |                        | ให้บริการข้อมูล                 |
|               |                        | ข่าวสารด้านกีฬาผ่านสื่อสมัยใหม่ในรูป |
|               |                        | Interactive Multimedia      |
|               |                        | เต็มรูปแบบ ทั้งในและต่างประเทศ   |
|               |                        | และ                         |
|               |                        | ให้บริการช่องกีฬาผ่านระบบเคเบิ้ลทีวี |
+---------------+------------------------+-----------------------------+
| 3.สาย         | บริษัท ไอ-โมบาย          | จำหน่ายโทรศัพท์เคลื่อนที่          |
| ธุรกิจต่างประเทศ | อินเตอร์เทรด จำกัด        | พร้อมให้บริการข้อ               |
|               |                        | มูลและสาระความบันเทิงผ่านโทรศัพท์ |
|               | บริษัท ไอ-โมบาย          | เคลื่อนท                      |
|               | อินเตอร์เนชั่นแนล จำกัด     | ี่และผลิตภัณฑ์ของบริษัทเพื่อการส่งออก |
|               |                        |                             |
|               | บริษัท สามารถ            | ลง                          |
|               | ไอ-โมบาย(มาเลเซีย) จำกัด | ทุนในกิจการจำหน่ายโทรศัพท์เคลื่อนที่ |
|               |                        | พร้อมให้บริการข้อมูลและสาระบันเท  |
|               | บริษัท สามารถ ไอ-โมบาย   | ิงผ่านโทรศัพท์เคลื่อนที่ในต่างประเทศ |
|               | (อินโดนีเซีย) จำกัด        |                             |
|               |                        | จำหน่ายโทรศัพท์เคลื่อนที่          |
|               | บริษัท สามารถ ไอ-โมบาย   | พร้อมให้บริการข้อมูลและส         |
|               | (ฮ่องกง) จำกัด           | าระความบันเทิงผ่านโทรศัพท์เคลื่อนที่ |
|               |                        | และให้บริการสื่อ Interactive    |
|               |                        | Multimedia ในประเทศมาเลเซีย  |
|               |                        |                             |
|               |                        | จำหน่ายโทรศัพท์เคลื่อนที่          |
|               |                        | พร้อมให้บริการข้อ               |
|               |                        | มูลและสาระความบันเทิงผ่านโทรศัพท์ |
|               |                        | เคลื่อนที่ และให้บริการสื่อ         |
|               |                        | Interactive Multimedia      |
|               |                        | ในประเทศอินโดนีเซีย            |
|               |                        |                             |
|               |                        | จำหน่ายโทรศัพท์เคลื่อนที่          |
|               |                        | พร้อมให้บริการข้อ               |
|               |                        | มูลและสาระความบันเทิงผ่านโทรศัพท์ |
|               |                        | เคลื่อนที่ และให้บริการสื่อ         |
|               |                        | Interactive Multimedia      |
|               |                        | ในประเทศฮ่องกง               |
+---------------+------------------------+-----------------------------+

3.4 เป้าหมายการดำเนินธุรกิจ

บริษัทมุ่งมั่นที่จะเป็นผู้ให้บริการครบวงจรที่มอบประสบการณ์การใช้งานสมบูรณ์แบบด้านการสื่อสาร
และสื่อสาระบันเทิงที่หลากหลายในชีวิตประจำวันของลูกค้า
โดยตอบสนองอย่างรวดเร็วฉับไวต่อเทคโนโลยีสื่อสาร
และโทรคมนาคมใหม่ๆเพื่อเสริมสร้างโอกาสในการให้บริการ
ปรับปรุงประสบการณ์การใช้คอนเท้นท์สากล และคอนเท้นท์ท้องถิ่นผ่านนวัตกรรมใหม่ๆในอุตสาหกรรม
นำเสนออุปการณ์สื่อสารและแพลตฟอร์มที่ทันสมัย น่าเชื่อถือ
และทันต่อเหตุการณ์เพื่อสนับสนุนการใช้งานบนคอนเท้นท์และเครือข่ายที่ก้าวล้ำนำสมัย
และสร้างความยั่งยืนบนธุรกิจที่มีฐานสมาชิก ผ่านการผสมผสานการใช้งานบนอุปกรณ์สื่อสาร
คอนเท้นท์ และบริการโทรคมนาคมแบบครบวงจร
นอกจากนี้บริษัทยังคงให้ความสำคัญต่อการสร้างโอกาสในการขยายไปสู่ธุรกิจที่มีรายได้ต่อเนื่อง
เพื่อสร้างความมั่นคงและเพิ่มศักยภาพขีดความสามารถของบริษัทในระยะยาว
อีกทั้งยังคงมุ่งพัฒนาบุคลากรเพื่อรองรับต่อการเปลี่ยนแปลงที่จะเกิดขึ้น
ด้วยการบริหารงานโดยยึดหลักการกำกับดูแลกิจการที่ดี และมีความรับผิดชอบต่อสังคม